PMIndiaData/PMIndiaSum huggingface dataset:
అస‌మ్ లోని కొన్నిప్రాంతాల లో వ‌ర‌ద స్థితి పై ఆ రాష్ట్ర ముఖ్య‌మంత్రి తో మాట్లాడిన ప్ర‌ధాన మంత్రి

అస‌మ్ రాష్ట్రం లో కొన్ని ప్రాంతాల లో వ‌ర‌ద స్థితి ని గురించి ఆ రాష్ట్ర ముఖ్య‌మంత్రి శ్రీ హిమంత బిశ్వ శ‌ర్మ తో ప్ర‌ధాన మంత్రి శ్రీ న‌రేంద్ర మోదీ మాట్లాడారు. వరద తీవ్రత ను త‌గ్గించ‌డం కోసం కేంద్రం ప‌క్షాన చేతనైన అన్ని విధాలు గాను మ‌ద్దతు ను ఇవ్వ‌డం జ‌రుగుతుంద‌ని కూడా ప్ర‌ధాన మంత్రి హామీ ని ఇచ్చారు. ‘‘అస‌మ్ ముఖ్య‌మంత్రి శ్రీ @himantabiswa తో మాట్లాడాను; రాష్ట్రం లో కొన్ని ప్రాంతాల లో త‌లెత్తిన వ‌ర‌ద స్థితి ని గురించి సమగ్రం గా సమీక్షించ‌డ‌మైంది. వరద స్థితి ప్రభావాన్ని త‌గ్గించ‌డం కోసం కేంద్రం వైపు నుంచి సాధ్యమైన అన్ని ర‌కాలు గాను సాయ‌ప‌డ‌డం జరుగుతుందని హామీ ని ఇవ్వడమైంది. ప్ర‌భావిత ప్రాంతాల లో నివ‌సిస్తున్న వారందరు సుర‌క్షితం గా, క్షేమం గా ఉండాలి అనినేను ప్రార్థిస్తున్నాను’’ అని ప్ర‌ధాన మంత్రి ఒక ట్వీట్ లో పేర్కొన్నారు.
జులై31న ఉదయం 11 గంటల కు మన్ కీ బాత్ కార్యక్రమం జులై సంచిక ను వినవలసింది గా పౌరుల నుఆహ్వానించిన ప్రధాన మంత్రి

మన్ కీ బాత్ (మనసు లో మాట) కార్యక్రమం జులై సంచిక ను జులై 31వ తేదీ నాడు ఉదయం 11 గంటల కు వినండంటూ పౌరులందరికి ప్రధాన మంత్రి శ్రీ నరేంద్ర మోదీ ఆహ్వానం పలికారు. మన్ కీ బాత్ (మనసు లో మాట) కార్యక్రమం జూన్ సంచిక కు సంబంధించిన ఒక చిన్న పుస్తకాన్ని కూడా ప్రధాన మంత్రి శేర్ చేశారు. ఆ చిన్న పుస్తకం లో అంతరిక్షం లో భారతదేశం వేస్తున్న ఘనమైన ముందంజ లు, క్రీడా రంగం లో సాధించుకొంటున్న కీర్తి, రథ యాత్ర వంటి మరెన్నో ఆసక్తిదాయకమైనటువంటి అంశాలను పొందుపరచడమైంది. ప్రధాన మంత్రి ఒక ట్వీట్ లో – ‘‘రేపటి రోజు న, అంటే జులై 31వ తేదీ న ఉదయం 11 గంటల కు ప్రసారం అయ్యే ఈ నెల #MannKiBaat (మనసు లో మాట) కార్యక్రమాన్ని వినండి అంటూ మీ అందరిని నేను ఆహ్వానిస్తున్నాను. దీనితో పాటు కిందటి నెల కు చెందిన అంశాల ను వివరించే ఒక చిన్న పుస్తకాన్ని కూడా నేను మీతో శేర్ చేసుకొంటున్నాను. ఆ అంశాల లో అంతరిక్షం లో భారతదేశం యొక్క గొప్పదైన పురోగతి, క్రీడామైదానం లో సాధించుకొంటున్న అద్భుతమైనటువంటి గౌరవం, రథ యాత్ర మొదలైనవి ఉన్నాయి.’’ అని పేర్కొన్నారు.
యుఎస్ పూర్వ అధ్య‌క్షుడు శ్రీ జార్జ్ హెచ్‌.డ‌బ్ల్యు. బుశ్ మృతి కి సంతాపం తెలిపిన ప్ర‌ధాన మంత్రి

యుఎస్ పూర్వ అధ్య‌క్షుడు శ్రీ జార్జ్ హెచ్‌.డ‌బ్ల్యు. బుశ్ మృతి కి ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. “యుఎస్ పూర్వ అధ్య‌క్షుడు శ్రీ జార్జ్ హెచ్‌.డ‌బ్ల్యు. బుష్ మృతి ప‌ట్ల ఆయన కుటుంబ సభ్యులకు మరియు యుఎస్ఎ ప్ర‌జ‌ల‌కు ఇదే నా ప్రగాఢ సంతాపం. ఆయ‌న ప్ర‌పంచ చ‌రిత్ర లోనే ఒక క్లిష్టమైన కాలం లో కుశల రాజ‌నీతిజ్ఞుని భూమిక ను పోషించారు. భార‌త‌దేశానికి, యుఎస్ఎ కు మ‌ధ్య బ‌ల‌మైన సంబంధాల విష‌యం లో పూర్వ అధ్య‌క్షుడు శ్రీ జార్జ్ హెచ్‌.డ‌బ్ల్యు. బుష్ ఎంతో ఉద్వేగాన్ని కనబరచే వారు. ఆయ‌న లేని లోటు తీర‌ని వేదన ను కలిగించేటటువంటిదే. ఆయ‌న ఆత్మ‌ కు ఈశ్వరుడు శాంతి ని ప్రసాదించుగాక” అని ఒక సందేశం లో ప్ర‌ధాన మంత్రి పేర్కొన్నారు.
ఉద్యోగ క‌ల్ప‌న‌కు, మౌలిక సదుపాయాల‌కు కొత్త ఉత్తేజం; ఎఫ్‌ డి ఐ విధానంలో విప్లవాత్మక మార్పులు; ఎఫ్ డి ఐ లను ఆకర్షించడం కోసం ఆటోమేటిక్ రూట్ లోకి మరిన్ని రంగాలు

కేంద్ర‌ ప్ర‌భుత్వం విదేశీ ప్ర‌త్య‌క్ష పెట్టుబ‌డి (ఎఫ్ డి ఐ) విధానాన్ని ఈ రోజు విప్ల‌వాత్మ‌కమైన రీతిలో సరళీకరించింది. భారతదేశంలో ఉపాధి అవకాశాలకు, ఉద్యోగ కల్పనకు సరికొత్త అవ‌కాశాలను అందుబాటులోకి తేవ‌డమే ఈ సరళీకరణ లక్ష్యం. ఈ రోజు ప్ర‌ధాన మంత్రి శ్రీ న‌రేంద్ర‌ మోదీ అధ్యక్షతన జ‌రిగిన ఒక ఉన్న‌త స్థాయి స‌మావేశంలో ఈ నిర్ణ‌యాన్ని తీసుకొన్నారు. గ‌త ఏడాది న‌వంబ‌రులో ప్ర‌క‌టించిన విప్ల‌వాత్మ‌క సంస్క‌ర‌ణ‌ల అనంతరం ఇదే రెండో ప్రధాన సంస్క‌ర‌ణ‌. ఇప్పుడిక ఓ చిన్నదైన నెగెటివ్ లిస్ట్ మినహా చాలావరకు రంగాలు ఆటోమేటిక్ అప్రూవల్ రూట్ లోకి మళ్లనున్నాయి. ఈ మార్పులతో, ఎఫ్ డి ఐ సమీకరణకు ప్రపంచంలో అత్యంత అధిక శాతం రంగాల‌ను అనుమతించిన బ‌హిరంగ ఆర్థిక వ్య‌వ‌స్థ‌గా భారతదేశం లెక్కకు వస్తోంది.
అహమదాబాద్ లో ఆసుపత్రి లో అగ్నిప్రమాదం కారణం గా ప్రాణనష్టం వాటిల్లడం పట్ల సంతాపాన్ని వ్యక్తం చేసిన ప్రధాన మంత్రి

అహమదాబాద్ లో ఆసుపత్రి లో అగ్నిప్రమాదం కారణం గా ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ‘‘అహమదాబాద్ లో జరిగిన దు:ఖదాయక అగ్నిప్రమాద ఘటన తో వ్యథితుడినయ్యాను. ఆప్తుల ను కోల్పోయిన కుటుంబాల కు ఇదే సంతాపం. ఈ ఘటన లో గాయపడ్డ వారు శీఘ్రం గా కోలుకొందురుగాక. పరిస్థితి ని గురించి ముఖ్యమంత్రి @vijayrupanibjp గారి తో మరియు పురపాలకాధ్యక్షుడు @ibijalpatel గారితో మాట్లాడాను. బాధితుల కు పాలనయంత్రాంగం చేతనైన అన్ని విధాల సహాయాన్ని అందిస్తోంది’’ అని ఒక ట్వీట్ లో ప్రధాన మంత్రి పేర్కొన్నారు.
వారణాసి పార్లమెంటరీ నియోజకవర్గం నుండి వచ్చిన గ్రామ ప్రధాన్ లతో ప్రధాన మంత్రి శ్రీ నరేంద్ర మోదీ సంభాషణ

ప్ర‌ధాన మంత్రి శ్రీ న‌రేంద్ర మోదీ వారణాసి పార్లమెంటరీ నియోజకవర్గం నుండి వచ్చిన గ్రామ ప్రధాన్ లను ఈ రోజు న్యూ ఢిల్లీ లోని తన నివాసంలో సత్కరించారు. ప్రధాన మంత్రి తో భేటీ అయిన ఇటువంటి బృందాలలో ఈ బృందం నాలుగోది. బృందం సభ్యులతో ముచ్చటించిన ప్రధాన మంత్రి పాఠశాలలకు చిన్నారులు క్రమం తప్పక హాజరు అయ్యేటట్లుగాను, అలాగే పాఠశాలల్లో మధ్యాహ్న భోజనం నాణ్యమైందిగా ఉండేటట్లు గాను చూడవలసిందంటూ వారిని ఉత్సాహపరిచారు. వారి వారి గ్రామాలలో స్వచ్ఛతను పరిరక్షించవలసిందిగా కూడా ఆయన వారికి సూచించారు. అబ్బాయిలకు, అమ్మాయిలకు మధ్య ఎటువంటి వివక్షనైనా సరే తొలగించాలని ఆయన ఈ సందర్భంలో స్పష్టంచేశారు.
నాగాలాండ్ వాసుల కు వారి రాష్ట్ర స్థాపన దినం నాడు శుభాకాంక్షలు తెలిపినప్రధాన మంత్రి

నాగాలాండ్ వాసుల కు వారి రాష్ట్ర స్థాపన దినం సందర్భం లో ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘నాగాలాండ్ రాష్ట్ర స్థాపన దినం తాలూకు విశిష్ట సందర్భం లో రాష్ట్రానికి చెందిన అద్భుతమైనటువంటి జనుల కు శుభాకాంక్షలు. నాగా సంస్కృతి పరాక్రమాని కి, దయామయ విలువల కు మారు పేరు గా ఉంది. నాగాలాండ్ నివాసులు భారతదేశ వృద్ధి కి ఉత్తమమైన తోడ్పాటు ను అందిస్తున్నారు. రాబోయే సంవత్సరాల లో నాగాలాండ్ ప్రగతి ని సాధించాలని నేను ప్రార్థిస్తున్నాను.’’ అని పేర్కొన్నారు.
అనుభవజ్ఞ‌ురాలైన ప్రభుత్వాధికారిణి డాక్టర్ మంజుల సుబ్రమణ్యమ్ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

అనుభవజ్ఞ‌ురాలైన ప్రభుత్వాధికారిణి డాక్టర్ మంజుల సుబ్రమణ్యమ్ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘చిరకాల అనుభవం కలిగినటువంటి ప్రభుత్వాధికారిణి డాక్టర్ మంజుల సుబ్రమణ్యమ్ గారు ఇక లేరన్న వార్త తెలిసి దుఃఖిస్తున్నాను. విధాన నిర్ణయాల కు సంబంధించినటువంటి అంశాల లో ఆమె కు ఉన్న అవగాహన కు మరియు కార్యాచరణ కు ప్రాధాన్యాన్ని ఇచ్చేటటువంటి ఆమె వైఖరి కి గాను ఆమె ను అంతా గౌరవించే వారు. నేను ముఖ్యమంత్రి పదవి లో ఉన్న కాలం లో, ఆమె తో జరిపిన మాటామంతీ నాకు జ్ఞ‌ా పకం ఉంది. ఆమె కుటుంబాని కి మరియు ఆమె మిత్రుల కు ఇదే నా సంతాపం. ఓమ్ శాంతి.’’ అని పేర్కొన్నారు.
న్యూయార్క్‌లో జరిగిన జీ-4 దేశాల శిఖరాగ్ర సదస్సులో ప్రధాని ప్రసంగం

గౌరవనీయులైన అధ్యక్షులు దిల్మా రౌసెఫ్, గౌరవనీయులైన ఛాన్స్‌లర్ అంజెలా మెర్కెల్, గౌరవనీయులైన ప్రధాన మంత్రి షింజో అబే, ప్రియమైన ప్రతినిధులారా.. మీ అందరినీ ఇక్కడకు ఆహ్వానించినందుకు ఆనందంగా ఉంది. ఈ శనివారం ఉదయపు సమావేశానికి హాజరైనందుకు ధన్యవాదాలు, న్యూయార్క్ ఇప్పుడే చేరుకున్న జపాన్ ప్రధాని షింజో అబేకు ప్రత్యేక ధన్యవాదాలు. ప్రపంచం దృష్టిని ఆకర్షించిన ఐక్యరాజ్యసమితి భద్రతా మండలిలో సంస్కరణ విషయంలో దశాబ్దాలుగా ఎలాంటి పురోగతి కనిపించటం లేదు. మన నాలుగు దేశాలు (జీ-4) 2004లో ఒక్కటయ్యాం. ప్రపంచం మననుంచి ఆశిస్తున్న శాంతి, శ్రేయస్సు, బహుళ పాక్షిక సంబంధాల విషయంలో.. ఒక్కటై పనిచేయాలని నిర్ణయించాం. పదేళ్ల తర్వాత మళ్లీ జీ-4 దేశాల అధినేతలు సమావేశం కావటం ఆనందంగా ఉంది. ఐక్యరాజ్యసమితి 70వ సర్వప్రతినిధి సభలో నా ప్రసంగంలో.. ఐక్యరాజ్యసమితి ప్రాథమికంగా ఏర్పడినప్పటికీ.. నేటికీ పరిస్థితుల్లో చాలా మార్పులు వచ్చాయి. సభ్య దేశాల సంఖ్య నాలుగు రెట్లు పెరిగింది. ప్రపంచ శాంతికి, భద్రతకు ఊహించని ప్రమాదం పొంచి ఉంది. చాలా విషయాల్లో మన జీవితాలు ప్రపంచవ్యాప్తమయ్యాయి. కానీ.. గుర్తింపుకోసం కొన్ని గ్రూపులు తప్పుడు మార్గాలు అనుసరిస్తున్నాయి. ఈ సంఖ్య పెరుగుతూనే ఉంది. మనం అధునాతన ప్రపంచంలో ఉన్నాం, కొత్త అభివృద్ధి విధానాలతో.. ప్రపంచ ఆర్థిక వ్యవస్థ పూర్తిగా మారిపోయింది. దీని వల్ల సంపద అంతరంలోనూ.. స్పష్టమైన మార్పు కనిపిస్తోంది. ఈ అంతరం మరింత పెరుగుతోంది. పెరుగుతున్న జనాభా, పట్టణీకరణ, వలసలు కొత్త సమస్యలతో సవాలు విసురుతున్నాయి. వాతావరణంలో మార్పులు, ఉగ్రవాదం మన సరికొత్త సమస్యలుగా మారాయి. సైబర్, అంతరిక్ష సంబంధ విషయాల్లో విస్తృత‌మైన‌ అవకాశాలతోపాటు కొత్త సవాళ్లున్నాయి. మనం స్థాపించుకున్న కొత్త సంస్థలు, కొత్త పద్థతులు, మేథో సంపత్తి ఇవన్నీ గత శతాబ్దానికే సరిపోతాయి. ఇప్పుడున్న శతాబ్దంలో ఇవి సరిపోవు. ముఖ్యంగా ఐక్యరాజ్యసమితి భద్రతా మండలి చాలా పాతదైపోయింది. నిర్ణీత కాల వ్యవధిలో భద్రతా మండలిలో సంస్కరణలు తీసుకురావటం చాలా అత్యవసరం. ఈ భద్రతా మండలిలో ప్రపంచంలోని పెద్ద ప్రజాస్వామ్యదేశాలను, ప్రపంచ ఆర్థిక వ్యవస్థను నడిపిస్తున్న దేశాలను భాగస్వామ్యం చేయాల్సిన అవసరం ఉంది. అన్ని ప్రధాన ఖండాలకు ప్రాతినిధ్యం ఇవ్వాల్సిందే. దీని వల్ల 21శతాబ్దంలో సమస్యలను పరిష్కరించటంలో.. సభ్యదేశాల బాధ్యత, విశ్వసనీయత, చట్టబద్ధత పెరుగుతుంది. దశాబ్దాల తర్వాత ఇప్పుడు ఈ విషయంలో చలనాన్ని గమనించాం. లేఖల ద్వారా చర్చలు జరపాలనే విషయంలో ఐక్యరాజ్యసమితి 69వ సర్వ ప్రతినిధి సభ క్రియాశీలకమైన ముందడుగు వేసింది. 69వ సర్వప్రతినిధి సభ అధ్యక్షుడు గౌరవనీయులైన సామ్ కుటేసా, రాయబారి కోర్ట్నీ రాట్రే తీసుకున్న చొరవ వల్లే ఇది సాధ్యమైంది. ఏదేమైనా ఇది ముందడుగు మాత్రమే. 70వ సభలో ఈ ప్రయత్నం మరింత ముందుకు వెళ్లేలా మనం మరింత చొరవతీసుకోవాల్సిన‌ అవసరం ఉంది. ఈ దిశగా మరింత మెరుగైన మార్పుకోసం ఈనాటి సమావేశం కీలకంగా మారుతుందని నేను భావిస్తున్నాను.
అష్ గాబాట్ ఒప్పందంలో భారతదేశం చేరడానికి ఆమోద ముద్ర

అష్ గాబాట్ ఒప్పందంలో భారతదేశం కూడా ప్రవేశించే ప్రతిపాదనకు కేంద్ర మంత్రిమండలి ఆమోదం తెలిపింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్రమోదీ అధ్యక్ష‌త వ‌హించారు. మధ్య ఆసియా, పర్షియన్ గల్ఫ్ ప్రాంతాల మధ్య వస్తువుల రాకపోకలను సులభతరం చేసే అంతర్జాతీయ రవాణా మార్గాన్ని ఉపయోగించుకునేందుకు ఉద్దేశించిందే అష్ గాబాట్ ఒప్పందం. ఒమన్, ఇరాన్, తుర్క్ మెనిస్తాన్, మరియు ఉజ్ బెకిస్తాన్ లు అష్ గాబాట్ ఒప్పందంలో వ్యవస్థాపక దేశాలుగా ఉన్నాయి. తదుపరి కజాకిస్తాన్ కూడా ఈ ఒప్పందంలో చేరిపోయింది. ఆ ఒప్పందంలో భాగస్వామి కావడం వల్ల యూరేషియా ప్రాంత దేశాలతో వాణిజ్య లావాదేవీల కోసం ఈ అంతర్జాతీయ రవాణా మార్గాన్ని ఉపయోగించుకునే అవకాశం భారతదేశానికి అందివస్తుంది. ఇదే కాక, మరింత విస్తృతమైన అనుసంధానం కోసం ఇంటర్ నేషనల్ నార్త్ సౌత్ ట్రాన్స్ పోర్ట్ కారిడార్ (ఐ ఎన్ ఎస్ టిసి)ని ఏర్పాటు చేసుకోవాలన్న మన ప్రయత్నాలకు కూడా ఇది బలం చేకూరుస్తుంది. అష్ గాబాట్ ఒప్పందంలో విలీనం కావాలన్న భారతదేశ అభిమతాన్ని ఇప్పుడు డిపాజిటరీ దేశానికి (తుర్క్ మెనిస్తాన్ కు) తెలియచేస్తారు. వ్యవస్థాపక దేశాలు సమ్మతించిన మీదట భారతదేశం తను కూడా ఈ ఒప్పందంలో ఒక ప‌క్షంగా అవుతుంది.
వాల్మీకిజయంతి నాడు మహర్షి వాల్మీకి కి ప్రణామాన్నిఆచరించిన ప్రధాన మంత్రి

వాల్మీకి జయంతి సందర్భం లో మహర్షి వాల్మీకి కి ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. ప్రధాన మంత్రి ఒక ట్వీట్ లో – ‘‘వాల్మీకి జయంతి విశిష్ట సందర్భం లో మహర్షి వాల్మీకి కి ఇదే నా సాదర ప్రణామం. మన సుసంపన్నమైనటువంటి గతాన్ని, మన ప్రశంసనీయమైనటువంటి సంస్కృతి ని గ్రంథస్తం చేయడం లో ఆయన అందించిన మహత్వపూర్ణమైన తోడ్పాటు ను మనం మరొక్క సారి గుర్తు కు తెచ్చుకొందాం. సామాజిక సాధికారిత కల్పన కు ఆయన కట్టబెట్టిన ప్రాధాన్యం మనకు అందరికి ప్రేరణ ను ఇస్తున్నది.’’ అని పేర్కొన్నారు.
ప‌శు పోషణ, పాడి ప‌శువుల పెంప‌కం, ఇంకా మత్స్య సంవర్ధన రంగాలలో స‌హ‌కారం అంశంపై భార‌త‌దేశం, యునైటెడ్ కింగ్ డ‌మ్ మ‌రియు నార్ద‌న్ ఐర్లండ్ ల మ‌ధ్య కుదిరిన ఎంఒయు వివరాలు మంత్రివ‌ర్గం దృష్టి కి

ప‌శు పోషణ, పాడి ప‌శువుల పెంప‌కం, ఇంకా చేప‌ల పెంప‌కం రంగాల‌లో స‌హ‌కారం అంశంపై భార‌త‌దేశం, యునైటెడ్ కింగ్ డ‌మ్ మ‌రియు నార్ద‌న్ ఐర్లండ్ ల మ‌ధ్య కుదిరిన అవ‌గాహ‌న పూర్వ‌క ఒప్పంద ప‌త్రం (ఎంఒయు) వివ‌రాల‌ను ప్ర‌ధాన మంత్రి శ్రీ న‌రేంద్ర‌ మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం దృష్టి కి తీసుకురావ‌డ‌మైంది. ఈ ఎంఒయు పైన 2018 ఏప్రిల్ 17వ తేదీన సంత‌కాల‌య్యాయి. భార‌త‌దేశం లో ప‌శుసంపద మ‌రియు మత్స్య పరిశ్రమ ఉత్ప‌త్తి ని, ఉత్పాద‌క‌త‌ ను పెంపొందించాలన్న ఉద్దేశం తో ద్వైపాక్షిక స‌హ‌కారాన్ని అభివృద్ధిప‌ర‌చుకోవాల‌నేది ఈ ఎంఒయు ధ్యేయంగా ఉంది. ప్ర‌భావం: ఈ భాగ‌స్వామ్యం పాడి, చేప‌లు మ‌రియు ప‌శుగణం సంబంధ ఉత్ప‌త్తుల దేశీయ వినియోగాన్ని, ఎగుమ‌తుల‌ను మెరుగుపరుస్తుందని ఆశిస్తున్నారు. ఈ ఎంఒయు ఈ కింద ప్రస్తావించిన చ‌ర్య‌ల ద్వారా ప‌శు సంత‌తి వృద్ధి లోను, చేప‌ల పెంప‌కం, పాడి ప‌రిశ్ర‌మ ల వికాసం లోను స‌హ‌కారాన్ని, సంప్ర‌దింపుల‌ను ప్రోత్స‌హించ‌నుంది:
శ్రీ శ‌ర‌ద్ ప‌వార్ 75వ జ‌న్మ‌దిన వేడుక‌ల‌కు హాజ‌రైన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు కేంద్ర మాజీ మంత్రి, మ‌హారాష్ట్ర మాజీ ముఖ్య‌మంత్రి శ్రీ శ‌ర‌ద్ ప‌వార్ 75వ జన్మదిన వేడుక‌ల‌కు హాజ‌రయ్యారు. న్యూఢిల్లీ లోని విజ్ఞాన్ భ‌వ‌న్‌లో ఈ వేడుక‌లు జరిగాయి. ఈ సంద‌ర్భంగా ప్ర‌ధాని ప్ర‌సంగిస్తూ, శ్రీ శ‌ర‌ద్ ప‌వార్ తన రాజ‌కీయ వృత్తి జీవ‌నాన్నినిర్మాణాత్మ‌క కార్య‌క్ర‌మాలను చేపట్టడం ద్వారా రూపు దిద్దుకొన్నారన్నారు. వ్యవసాయం పట్ల శ్రీ శరద్ పవార్ కనబరచిన ఆధునిక‌, శాస్ర్తీయ దృష్టికోణాన్ని, భార‌త‌దేశంలో వ్య‌వ‌సాయ రంగానికి ఆయ‌న అందించిన సేవ‌ల‌ను ప్రధాని శ్రీ నరేంద్ర మోదీ కొనియాడారు. శ్రీ శరద్ పవార్ రచించిన “ఆన్ మై టరమ్స్” పుస్తకాన్ని కూడా ప్రధాన మంత్రి ఆవిష్కరించారు.
ప్రపంచ రేడియో దినోత్సవం సందర్భంగా శ్రోతలకు ప్రధాని శుభాకాంక్షలు

ప్రపంచ రేడియో దినోత్సవం సందర్భంగా, ఆకాశవాణి శ్రోతలకు ప్రధాని శ్రీ నరేంద్ర మోదీ శుభాకాంక్షలు తెలిపారు. బలమైన సామాజిక అనుసంధాన మాధ్యమంగా రేడియోను అభివర్ణించారు. "ప్రపంచ రేడియో దినోత్సవ శుభాకాంక్షలు. సంగీతం, సృజనాత్మక అనుసంధానంతో రేడియోను వైభవోపేతం చేస్తున్న అందరికీ అభినందనలు. ఇది బలమైన సామాజిక అనుసంధాన మాధ్యమం. రేడియో సానుకూల ప్రభావాన్ని నేను వ్యక్తిగతంగా అనుభవించాను. "#MannKiBaat"కు ధన్యవాదాలు" అని ట్వీట్‌లో ప్రధాని పేర్కొన్నారు.
స్వామి శ్రీ దయానంద సరస్వతి జయంతి నాడు ఆయనకు ప్రధాన మంత్రి నివాళులు అర్పించారు

స్వామి శ్రీ దయానంద సరస్వతి జయంతిని పురస్కరించుకొని ఆయనకు ప్రధాన మంత్రి శ్రీ నరేంద్ర మోదీ నివాళులు అర్పించారు. “స్వామి శ్రీ దయానంద సరస్వతి జయంతి సందర్భంగా ఆయనకు ఇవే నా నివాళులు. సంఘ సంస్కరణలు మరియు విద్యావ్యాప్తి దిశగా ఆయన చేసిన ఘనమైన ప్రయత్నాలు చిరకాలంగా వాటి ప్రభావాన్ని ప్రసరింపచేసేటటువంటివే” అని ప్రధాన మంత్రి తన సందేశంలో పేర్కొన్నారు.
కాండ్లా పోర్టు పేరును మార్చి దీన్‌ద‌యాళ్ పోర్టు గా పెట్టేందుకు ఆమోదం తెలిపిన మంత్రివ‌ర్గం

ప్రధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం కాండ్లా పోర్టు పేరును మార్చి దీన్‌ద‌యాళ్ పోర్టు గా పెట్టేందుకు తన ఎక్స్- పోస్ట్ ఫ్యాక్టో ఆమోదం తెలిపింది. దేశంలో నౌకాశ్రయాల‌కు సాధార‌ణంగా అవి ఉన్న న‌గ‌రం యొక్క లేదా ప‌ట్ట‌ణం యొక్క పేర్లను పెడుతుంటారు. అయితే, ప్ర‌భుత్వం త‌గిన ప‌రిశీల‌న చేపట్టిన అనంతరం గతంలో కొన్ని ఓడరేవుల‌ పేర్లను మార్చి వాటికి మ‌హా నాయ‌కుల పేర్లను పెట్టిన సందర్భాలు ఉన్నాయి. కాండ్లా పోర్టు పేరును మార్చి ‘‘దీన్‌ద‌యాళ్ పోర్టు, కాండ్లా’’ అని పెట్టడం ద్వారా భారతదేశం ముద్దుబిడ్డ‌లలో ఒక‌రైన పండిత్ దీన్‌ద‌యాళ్ ఉపాధ్యాయ సేవ‌ల‌ను ఒక గొప్ప దేశం స్మ‌రించుకొన్న‌ట్ల‌ు అవుతుంది. ఇది గుజ‌రాత్ ప్ర‌జ‌ల‌కు, మరీ ముఖ్యంగా మహా నేత అందించిన సేవ‌లను గురించి పూర్తిగా తెలియ‌ని యువ‌త‌కు, ప్రేరణను అందించగలుగుతుంది. పూర్వ‌రంగం: కాండ్లా పోర్టు పేరును మార్చి దీన్‌ద‌యాళ్ పోర్టుగా కొత్త పేరును పెట్టాల‌ంటూ గుజ‌రాత్ లోని వివిధ వ‌ర్గాల ప్రజల నుండి, ప్రత్యేకంగా క‌చ్ఛ్ జిల్లా నుండి, అభ్యర్థనలు ఉన్నాయి. పండిత్ దీన్‌ద‌యాళ్ ఉపాధ్యాయ్ (25.9.1916 – 1.2.1968) తన జీవితాన్ని దేశ ప్రజల సేవ‌కే అంకితం చేసినటువంటి ఒక ప్రముఖ నాయకుడు. ఆయన తన జీవిత పర్యంతం దేశ సేవ‌కు పాటుప‌డుతూ, సామాన్య ప్రజానీకంతో కలసి పనిచేసి పేద‌ల, శ్రామిక‌ వ‌ర్గాల అభ్యున్న‌తి కోసం జీవితాన్ని త్యాగం చేశారు. స‌హ‌నం, క్ర‌మ‌శిక్ష‌ణ‌, నిస్వార్థం, చ‌ట్టం ప‌ట్ల ఆదరం వంటి పునాదుల మీద ఏర్ప‌డినటువంటి ప్ర‌జాస్వామిక విలువ‌ల‌ను ప‌రిర‌క్షిస్తూ, ఆయ‌న చర్యలన్నీ కూడాను ‘స‌మ‌గ్ర మాన‌వ‌తా’ సూత్రంతో ముడిపడ్డాయి. ఆయన ఆజన్మాంతం ప్ర‌జాస్వామ్యం యొక్క భార‌తీయీక‌ర‌ణ‌కు అలుపెరుగక కృషి చేశారు. ప్ర‌జాభిప్రాయాన్ని, చ‌ట్టాల‌ను గౌర‌వించారు. పేద‌ల, అట్ట‌డుగు వ‌ర్గాల వారికి సేవ చేయడంలో సాదాతనం, నిజాయతీ మూర్తీభవించిన వ్యక్తిత్వం పండిత్ దీన్‌ద‌యాళ్ ఉపాధ్యాయ్ ది. 2017, సెప్టెంబ‌ర్ 25 వ తేదీని పండిత్ దీన్‌ద‌యాళ్ ఉపాధ్యాయ్ జ‌యంతిని జ‌రుపుకొంటున్న కారణంగా, ఈ ఘనమైన జాతీయ నాయకుడి జయంతి వేడుకలో భాగంగా కాండ్లా పోర్టు పేరును మార్చి దీన్‌ద‌యాళ్ పోర్టు గా పెట్టే నిర్ణయాన్ని తీసుకోవడం అత్యంత స‌ముచితంగా ఉండగలదని భావించడమైంది.
కొత్త‌, పున‌రుత్పాద‌క ఇంధ‌న  రంగంలో స‌హ‌కారానికి భార‌త్‌,  ఇండొనేషియాల మ‌ధ్య  అవ‌గాహ‌న‌పూర్వ‌క ఒప్పందం

కొత్త‌, పున‌రుత్పాద‌క ఇంధ‌న రంగంలో భార‌త‌దేశం, ఇండొనేషియా లు కుదుర్చుకున్న ఒక అవ‌గాహ‌న‌పూర్వ‌క ఒప్పందానికి (ఎంఓయూ) కేంద్ర మంత్రివ‌ర్గం ఆమోద‌ముద్ర వేసింది. కేంద్ర మంత్రివ‌ర్గ స‌మావేశానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్షత వ‌హించారు. కింద‌టి నెల‌లో ఉప రాష్ట్ర‌ప‌తి శ్రీ ఎమ్‌. హ‌మీద్ అన్సారీ ఇండొనేషియాలో ప‌ర్య‌టించినపుడు జ‌కార్తాలో ఈ ఎంఓయూపై సంత‌కాలు జ‌రిగాయి. కొత్త‌, పున‌రుత్పాద‌క ఇంధ‌న రంగంలో ప‌ర‌స్ప‌ర సమాన ప్ర‌యోజ‌నాలు, ఇచ్చిపుచ్చుకోవ‌డం ప్రాతిప‌దిక‌లుగా క‌లిగి ఉండే సాంకేతిక ద్వైపాక్షిక స‌హ‌కారాన్ని ప్రోత్స‌హించే ల‌క్ష్యంతో ఓ సంస్థాగత స్వ‌రూపానికి పునాదిని వేయడ‌మే ఈ ఎంఓయూ ధ్యేయం. భార‌త్‌, ఇండొనేషియాలు ఒక‌దానికి మ‌రొక‌టి స‌హ‌క‌రించుకోవ‌ల‌సిన అంశాలలో.. శాస్త్ర- సాంకేతిక స‌మాచారంతో పాటు డాటాను సైతం మార్పిడి చేసుకోవ‌డం, కెపాసిటీ బిల్డింగ్, వాణిజ్యేత‌ర ప్రాతిప‌దిక‌న సాంకేతిక‌ పరిజ్ఞానం బ‌ద‌లాయింపు, ఇరు దేశాల‌కు ఆస‌క్తి ఉన్న విష‌యాలలో సంయుక్త ప‌రిశోధ‌న‌ల‌ను, లేదా సాంకేతిక ప్రాజెక్టుల‌ను కొన‌సాగించ‌డం, విధాన‌ప‌ర‌మైన చ‌ర్చ‌ల‌ను చేప‌డుతూ ఉండ‌టం, పెట్టుబ‌డుల‌ను పెంచడం/ ప్రోత్స‌హించ‌డం వంటివి ఉంటాయి. ఇవే కాకుండా ఇంకా ఉభ‌య దేశాల‌కు అంగీకార యోగ్య‌మైన వేరే రంగాల‌లోనూ స‌హ‌క‌రించుకోవ‌డంపైన ఇరు ప‌క్షాలు దృష్టి సారిస్తాయి.
వసంత పంచమి, సరస్వతి పూజ సందర్భంగా శుభాకాంక్షలు తెలిపిన ప్రధానమంత్రి

ప్రధానమంత్రి శ్రీ నరేంద్ర మోదీ ఈరోజు వసంత పంచమి, సరస్వతి పూజ సందర్భంగా ప్రజలకు శుభాకాంక్షలు తెలిపారు. ఈ సందర్భంగా ఆయన ట్విట్టర్ ద్వారా ఒక సందేశం ఇస్తూ, వసంత పంచమి, సరస్వతి పూజ సందర్భంగా దేశవాసులందరికీ శుభాకాంక్షలు తెలియజేస్తున్నాను. మా శారదా ఆశీస్సులు అందరిపై ఉండాలని ,రుతురాజ్ వసంత్ ప్రతి ఒక్కరి జీవితంలో ఆనందాన్ని తీసుకురావాలని కోరుకుంటున్నాను, అని ప్రధానమంత్రి పేర్కొన్నారు.
15 దేశాలకు చెందిన 31 ఉపగ్రహాలతో ఐఎస్ఆర్ఒ 40వ పోలార్ శాటిలైట్ లాంచ్ ను విజయవంతంగా ప్రయోగించినందుకుగాను ఐఎస్ఆర్ఒ ను అభినందించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఐఎస్ఆర్ఒ ను అభినందించారు. ఐఎస్ఆర్ఒ 15 దేశాలకు చెందిన 31 ఉపగ్రహాలతో తన 40వ పోలార్ శాటిలైట్ లాంచ్ ను విజయవంతంగా ప్రయోగించింది. ‘‘15 దేశాలకు చెందిన 31 ఉపగ్రహాలతో ఐఎస్ఆర్ఒ తన 40వ పోలార్ శాటిలైట్ లాంచ్ ను విజయవంతంగా ప్రయోగించిన సందర్భంగా ఐఎస్ఆర్ఒ కు అభినందనలు. మీరు (ఐఎస్ఆర్ఒ) మేం గర్వించేటట్లు చేశారు’’ అని ప్రధాన మంత్రి తన సందేశంలో పేర్కొన్నారు.
బీమా నియంత్ర‌ణ రంగం లో భార‌త‌దేశానికి, యుఎస్ఎ కు మ‌ధ్య అవ‌గాహ‌న పూర్వ‌క ఒప్పంద ప‌త్రానికి ఆమోదం తెలిపిన మంత్రివ‌ర్గం

ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ వహించిన కేంద్ర మంత్రి వ‌ర్గ స‌మావేశం ఇన్సూరెన్స్‌ రెగ్యులేట‌రీ అండ్ డివెల‌ప్‌మెంట్ అథారిటీ ఆఫ్ ఇండియా (ఐఆర్‌డిఎఐ)కి, యుఎస్ఎ కు చెందిన ఫెడ‌ర‌ల్ ఇన్సూరెన్స్‌ ఆఫీస్ కు మ‌ధ్య ఒక అవ‌గాహ‌న పూర్వ‌క ఒప్పంద ప‌త్రం (ఎంఒయు) పైన సంత‌కాల‌కు ఆమోదం తెలిపింది. ప్ర‌భావం: ప్ర‌తి ఒక్క ప్రాధికార సంస్థ యొక్క స్థూల దృష్టి తో పాటు ఇత‌ర చ‌ట్టప‌ర‌మైన బాధ్య‌త‌ల‌ను కూడా స‌మాద‌రించుకొంటూ, ఇరు ప‌క్షాల మ‌ధ్య స‌మాచారం ఆదాన ప్ర‌దానం, ప‌రిశోధ‌న సంబంధిత స‌హాయం స‌హా స‌మ‌న్వ‌యం, ఇంకా స‌హ‌కారాలకై ఒక స్వ‌రూపాన్ని ఈ ఎంఒయు స‌మ‌కూరుస్తుంది. ఈ ఒప్పందం లో భాగంగా ఇరు దేశాలు నియంత్ర‌ణ ప‌ర‌మైన వివిధ విధుల‌ లో వాటి అనుభ‌వాన్ని ఒక‌దానితో మ‌రొక‌టి పంచుకోవాల‌ని త‌ల‌పోస్తున్నాయి. అంతేకాకుండా శిక్ష‌ణ కార్య‌క‌లాపాల‌తో పాటు, ప‌ర‌స్ప‌ర స‌హాయాన్ని అంద‌జేసుకోవాల‌ని కూడా సంక‌ల్పిస్తున్నాయి. బీమా రంగం లో ప‌టిష్ట‌మైన, వివేక‌వంత‌మైన‌ నియంత్ర‌ణ ద్వారా వినియోగ‌దారు హ‌క్కుల ప‌రిర‌క్ష‌ణ‌, ఆర్థిక స్థిర‌త్వం, అంత‌ర్జాతీయ ప్ర‌మాణాల నిర్దేశం వంటి విష‌యాల‌ లో స‌హ‌కారానికి మార్గాన్ని సుగమం చేసుకోవాలని కూడా భార‌త‌దేశం, యుఎస్ఎ లు అంగీకరించాయి. పూర్వ‌రంగం: ఐఆర్‌డిఎఐ ని 1999 నాటి ఇన్‌సూరెన్స్ రెగ్యులేట‌రీ అండ్ డివెల‌ప్‌మెంట్ అథారిటీ యాక్ట్ పరిధి లో ఏర్పాటు చేయ‌డ‌మైంది. భార‌త‌దేశం లో బీమా మ‌రియు రీ-ఇన్సూరెన్స్‌ వ్యాపారం ఒక క్ర‌మ ప‌ద్ధ‌తి లో వృద్ధి చెందేట‌ట్లుగా చూడ‌డం మరియు ఆ వ్యాపారాల‌ను ప్రోత్స‌హించ‌డం, క్ర‌మ‌బ‌ద్ధం చేయ‌డం కోసం ఐఆర్‌డిఎఐ ని స్థాపించారు. ఇదే విధంగా యుఎస్ఎ లో బీమా రంగానికి చెందిన అన్ని అంశాల‌ను ప‌ర్య‌వేక్షించే అధికారాన్ని ఫెడ‌ర‌ల్ ఇన్సూరెన్స్‌ ఆఫీస్ (ఎఫ్ఐఒ)కు ద‌ఖ‌లు ప‌రిచారు. అలాగే అంత‌ర్జాతీయ బీమా కు సంబంధించిన అంశాల‌లో యుఎస్ఎ కు ఎఫ్ఐఒ ప్రాతినిధ్యం వ‌హిస్తుంది. భార‌త‌దేశం, యుఎస్ఎ లు ఒక‌దానితో మ‌రొక‌టి బ‌ల‌మైన వ్యాపార సంబంధాల‌ను క‌లిగివున్నాయి. అంతేకాకుండా, ఈ రెండు దేశాలు వివిధ రాజ‌కీయ స్థాయిలో, ఇంకా ఆధికారిక స్థాయిలో క్ర‌మం త‌ప్ప‌క చ‌ర్చ‌లు జ‌రుపుతూ వ‌స్తున్నాయి. రెండు దేశాల‌కు మ‌ధ్య బహుళ రంగాల‌కు సంబంధించిన అంశాల‌లో ద్వైపాక్షిక స‌హ‌కారాన్ని విస్తృత శ్రేణిలో బ‌లోపేతం చేసుకొనేందుకు వేరు వేరు సంస్థ‌లు సైతం ప‌ని చేస్తున్నాయి. భార‌త‌దేశం లో విదేశీ ప్ర‌త్యక్ష పెట్టుబ‌డి ని స‌మ‌కూర్చుతున్న ప్ర‌ధాన దేశాల లో యుఎస్ఎ ఒక దేశం. అనేక బీమా కంపెనీలు యుఎస్ఎ కేంద్రం గా ప‌ని చేస్తున్న బీమా కంపెనీల తో సంయుక్త సంస్థ‌ (జాయింట్ వెంచర్)ల‌ను నెల‌కొల్పాయి. విదేశీ పెట్టుబ‌డి ప‌రిమితి ని 49 శాతానికి పెంచ‌డం తో భార‌త‌దేశ బీమా రంగం లో విదేశీ పెట్టుబ‌డులకు, మ‌రీ ముఖ్యంగా యుఎస్ఎ కేంద్రం గా ప‌ని చేస్తున్న కంపెనీలకు, మ‌రింత అవ‌కాశం ఏర్ప‌డింది. ఈ కారణంగా, ఐఆర్‌డిఎఐ కి, యుఎస్ ఎ కు చెందిన ఎఫ్ఐఒ కు మ‌ధ్య కుదిరిన ద్వైపాక్షిక ఎంఒయు ఈ రెండు దేశాల లో విస్తృత ప్ర‌భావాన్ని చూప‌గ‌లుగుతుంది.
జపాన్ ప్రధాని తో జరిగిన ద్వైపాక్షిక సమావేశం లో ప్రధాన మంత్రి శ్రీ నరేంద్ర మోదీ ఆడిన మాటలు

ఎక్స్ లన్సి, ఈ దుఃఖ ఘడియ లో ఈ రోజు న మనం భేటీ అవుతున్నాం. ఈ రోజు న జపాన్ కు చేరుకొన్నప్పటి నుండి, నా అంతట నేను మరింత దుఃఖానికి లోనవుతున్నాను. ఇలా ఎందుకు అంటే, కిందటి సారి నేను ఇక్కడ కు వచ్చినప్పుడు శ్రీ ఆబే శాన్ తో చాలా సేపు మాట్లాడడం జరిగింది. మరి వెనుదిరిగి వెళ్లిన తరువాత ఇటువంటి వార్త ను వినవలసి వస్తుందని నేను ఎన్నడు అనుకోనే లేదు. శ్రీ ఆబే శాన్ మరియు ఆయన తో కలసి మీరు విదేశీ వ్యవహారాల శాఖ మంత్రి గా భారతదేశం-జపాన్ సంబంధాల ను సరికొత్త శిఖరాల కు తీసుకు పోయారు; అంతేకాకుండా, వాటిని అనేక రంగాల కు విస్తరింప చేశారు కూడాను. మరి మన స్నేహం తో పాటు గా భారతదేశం మరియు జపాన్ ల యొక్క మైత్రి సైతం ఒక ప్రపంచ వ్యాప్త ప్రభావాన్ని ఏర్పరచడం లోనూ చాలా పెద్ద పాత్ర ను పోషించాయి. మరి దీనికంతటికీ గాను ప్రస్తుతం భారతదేశం యొక్క ప్రజానీకం శ్రీ ఆబే శాన్ ను మరీ మరీ గుర్తు కు తెచ్చుకొంటున్నది; జపాన్ ను చాలా చాలా గుర్తు కు తెచ్చుకొంటోంది. భారతదేశం ఒక రకం గా ఆయన లేని లోటు ను ఎప్పటికీ తలచుకొంటూనే ఉంటుంది. అయితే, మీ యొక్క నాయకత్వం లో భారతదేశం-జపాన్ సంబంధాలు గాఢతరం అవడమే కాకుండా మరింత గా ఉన్నతం అవుతాయన్న నమ్మకం కూడా నాకుంది. మరి ప్రపంచం యొక్క సమస్యల కు పరిష్కారాల ను వెదకడం లో మనం ఒక సముచితమైనటువంటి పాత్ర ను పోషించగలుగుతాం అని నేను దృఢం గా విశ్వసిస్తున్నాను. అస్వీకరణ – ఇది ప్రధాన మంత్రి ప్రసంగాని కి భావానువాదం. సిసలు ఉపన్యాసం హిందీ భాష లో సాగింది.
బుద్ధ పూర్ణిమ సందర్భంగా ప్రజలకు శుభాకాంక్షలు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ బుద్ధ పూర్ణిమ ను పురస్కరించుకొని ప్రజలకు శుభకామనలు తెలియజేశారు. “ప్రతి ఒక్కరికి బుద్ధ పూర్ణిమ శుభాకాంక్షలు. గౌతమ బుద్ధుని ఉత్తమ బోధనలు శతాబ్దాల తరబడి లక్షలాది ప్రజలను ప్రభావితం చేశాయి. ఆయన జ్ఞానం, శాంతి, దయ మూర్తీభవించిన వారు. ఆయన బోధనలు మనల్ని ఒక శాంతియుతమైన మరియు సమభావనలు కలిగిన సమాజాన్ని సృష్టించ‌డానికి ప్రేరేపిస్తూనే ఉండాలి గాక” అని ప్రధాన మంత్రి తన సందేశంలో పేర్కొన్నారు.
స్మార్ట్ న‌గ‌రాల అభివృద్ధికి బాస‌ట‌గా నిలిచేందుకు ప‌ట్ట‌ణాభివృద్ధి మంత్రిత్వ శాఖ‌కు, బ్లూంబ‌ర్గ్ ఫిలాంత్ర‌పీస్‌కు మ‌ధ్య కుదిరిన అవ‌గాహ‌న‌పూర్వ‌క ఒప్పందానికి ఆమోదం

స్మార్ట్ న‌గ‌రాల అభివృద్ధికి బాస‌ట‌గా నిలిచేందుకు న్యూ యార్క్ కు చెందిన బ్లూంబ‌ర్గ్ ఫిలాంత్ర‌పీస్‌ (బీపీ), కేంద్ర ప‌ట్ట‌ణాభివృద్ధి శాఖ‌తో కుదుర్చుకున్న ఒక అవ‌గాహ‌న‌పూర్వ‌క ఒప్పందానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌తన జ‌రిగిన‌ కేంద్ర మంత్రివ‌ర్గ స‌మావేశం ఆమోదం తెలిపింది. ఈ ప్ర‌తిపాద‌న ప్ర‌కారం బ్లూంబ‌ర్గ్ ఫిలాంత్ర‌పీస్‌ స్మార్ట్ సిటీస్ మిష‌న్ అమ‌లులో నాలెడ్జ్ పార్ట్ న‌ర్ గా ప‌నిచేస్తుంది. కేంద్ర మ‌త్రివ‌ర్గం 2015 ఏప్రిల్ 29 నాటి స‌మావేశంలో స్మార్ట్ సిటీస్ మిష‌న్ కు ఆమోద‌ముద్ర వేసింది. ప్ర‌ధాన మంత్రి 2015 జూన్ 25న ఈ కార్య‌క్ర‌మాన్ని ప్రారంభించారు. అదే రోజు స్మార్ట్ సిటీస్ మిష‌న్ ప్ర‌క‌ట‌న‌తో పాటు మార్గ‌ద‌ర్శ‌కాలు కూడా విడుద‌ల అయ్యాయి. స్మార్ట్ సిటీస్ మిష‌న్‌లో భాగంగా ప‌ట్ట‌ణ ప్రాంత ప్ర‌జ‌ల జీవ‌న నాణ్య‌త మ‌రింత మెరుగుప‌డే దిశ‌గా చ‌క్క‌ని మౌలిక స‌దుపాయాల‌ను ఏర్పాటు చేస్తారు. ప్ర‌ధాన స‌వాళ్ల‌ను ప‌రిష్క‌రించ‌డానికి దోహ‌దం చేసే విధి విధానాల‌ను న‌గ‌ర మేయ‌ర్ల‌కు, స్థానిక నాయ‌కుల‌కు బ్లూంబ‌ర్గ్ ఫిలాంత్ర‌పీస్ గ‌వ‌ర్న‌మెంట్ ఇన్నొవేష‌న్ ఇనీషియేటివ్స్ యే స‌మ‌కూర్చుతుంది. అలాగే, ప్ర‌భుత్వ రంగ సంస్థ‌లు కొత్త కొత్త ప‌థ‌కాల‌ను ప్ర‌వేశ‌పెట్టేట‌ట్లుగా కూడా తోడ్ప‌డుతుంది. నాలెడ్జ్ పార్ట్ న‌ర్ గా బ్లూంబ‌ర్గ్ ఫిలాంత్ర‌పీస్ న‌గ‌ర ప్రాంతాలలో ఎదుర‌య్యే స‌వాళ్ల‌ను ప‌రిష్క‌రించ‌డంలో కేంద్ర ప‌ట్ట‌ణాభివృద్ధి శాఖ‌కు సైతం అండ‌దండ‌లు అందిస్తుంది. స్మార్ట్ సిటీస్ మిష‌న్ కు తోడ్పాటును అందించ‌డంలో భాగంగా చేప‌ట్టే కార్య‌క్ర‌మాల‌కు అయ్యే ఖ‌ర్చులను బ్లూంబ‌ర్గ్ ఫిలాంత్ర‌పీస్ త‌నే భ‌రిస్తుంది. ఈ ఖ‌ర్చుల‌ భారం భార‌త ప్ర‌భుత్వంపై ఏమీ ప‌డ‌బోదు.